Cuneiform Tablet CCT 2 18 (BM 113290)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na ṣí-lá-{d}IŠKUR ù {d}IŠKUR-ba-ni qí-bi-ma ta-áš-pu-ra-am um-ma a-ta-ma TÚG.ḪI.A ù ša-áp-tum i-ba-ší i-na {d}UTU-ši na-áš-pé-er-tí ta-ša-me-ú lu TÚG.ḪI.A lu ša-áp-tum i-ba-ší ú-nu-tám ra-ki-is-ma bi-la-at e-ma-ri kà-i-in-ma ma-lá e-ma-ru i-na-ší-ú-ni ù té-er-ta-kà ar-ḫi-iš li-li-kam-ma šu-ma ANŠE.ḪI.A ta-ḫa-ša-aḫ e-ma-ri iš-tù a-na-kam lu-šé-ri-a-am ANŠE.ḪI.A ù ú-nu-sú-nu lu er-sú-a-at a-dí <big_gap> té-er-ta-kà lá i-li-kà-ku-ni lá ta-sá-ri-dam i-nu-mì té-er-tí i-lá-kà-ni ar-ḫi-iš sí-ir-da-dam 50 e-me-ri 10 e-tù-de₈-e a-dí a-ša-pá-ra-ku-ni li-ta-qé-ma li-zi-zu iš-tù 0.66666 GÍN <big_gap> 0.83334 GÍN 1 GÍN ša-qí-il₅-ma 1 GÍN.TA li-im-qú-da-ni-kum 3 e-me-ri zi-it-lu-né-e qá-dum ša a-ta-ta sí-ra-am pá-šu-ra-am ma-áš-kà-am ša GU₄ ku-sí-a-am ša ANŠE mì-ma a-nim lu e-er-sú-ú TÚG.ḪI.A ú SÍG.ḪI.A mì-ma lá ta-da-an ù a-ta ba-a-ba-tí-kà za-ki-ma a-dí 5 u₄-me-e a-ša-pá-ra-kum tí-ib-a-ma a-tal-kam KÙ.BABBAR ša GAL ma-ḫi-ri-im ša lu-ḫu-sà-tí-a lu ša GAL šu bi li ra ba a tí ta a-dí ṣí-ib-tim ba-a-áb-ta-kà za-ki-i a-dí ITU.1.KAM iš-tí a-šur-GAL a-na a-lim{ki} ta-lá-ak